CELEX: 62017TN0411
Language: bg
Date: 2017-06-30 00:00:00
Title: Дело T-411/17: Жалба, подадена на 30 юни 2017 г. — Landesbank Baden-Württemberg/ЕСП

21.8.2017   
            
            
               BG
            
            
               Официален вестник на Европейския съюз
            
            
               C 277/51
            
         Жалба, подадена на 30 юни 2017 г. — Landesbank Baden-Württemberg/ЕСП
   (Дело T-411/17)
   (2017/C 277/74)
   Език на производството: немски
   
      Страни
   
   
      Жалбоподател: Landesbank Baden-Württemberg (Щутгарт, Германия) (представители: H. Berger и K. Rübsamen, адвокати)
   
      Ответник: Единен съвет за преструктуриране (ЕСП)
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви за недействително решението на изпълнителната сесия на Единния съвет за преструктуриране от 11 април 2017 г. за изчисляване на предварителните вноски в Единния фонд за преструктуриране за 2017 г. (SRB/ES/SRF/2017/05), включително на приложението към него, доколкото обжалваното решение, включително неговото приложение, засяга жалбоподателя, както и
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага шест основания.
   
               1.
            
            
               Първото основание е изведено от нарушение на член 296, параграф 2 ДФЕС и член 41, параграф 1 и параграф 2, буква в) от Хартата на основните права на Европейския съюз (наричана по-нататък „Хартата“), тъй като ответникът не е мотивирал надлежно решението си.
            
         
               2.
            
            
               Второто основание е изведено от нарушение на правото на изслушване по член 41, параграф 1 и параграф 2, буква а) от Хартата, тъй като жалбоподателят не е бил изслушан.
            
         
               3.
            
            
               Третото основание е изведено от нарушение на основното право на ефективна правна защита по член 47, параграф 1 от Хартата поради липса на възможност за проверка на решението.
            
         
               4.
            
            
               Четвъртото основание е изведено от нарушение на член 103, параграф 7, буква з) от Директива 2014/59/ЕС (1), член 113, параграф 7 от Регламент (ЕС) № 575/2013 (2), член 6, параграф 5, първо изречение от Делегиран регламент (ЕС) 2015/63 (3), членове 16 и 20 от Хартата, както и от нарушение на принципа на пропорционалност, поради прилагането на коефициент в рамките на показателя IPS (Institutional Protection Scheme).
            
         
               5.
            
            
               Петото основание е изведено от нарушение на член 16 от Хартата и на основния принцип на пропорционалност поради прилагането на коефициент за корекция на риска.
            
         
               6.
            
            
               Шестото основание е изведено от несъответствие на членове 4—7 и 9 от Делегиран регламент (ЕС) 2015/63 и приложение I с посочения делегиран регламент.
            
         
      (1)  Директива 2014/59/ЕС на Европейския парламент и на Съвета от 15 май 2014 година за създаване на рамка за възстановяване и преструктуриране на кредитни институции и инвестиционни посредници и за изменение на Директива 82/891/ЕИО на Съвета и директиви 2001/24/ЕО, 2002/47/ЕО, 2004/25/ЕО, 2005/56/ЕО, 2007/36/ЕО, 2011/35/ЕС, 2012/30/ЕС и 2013/36/ЕС и на регламенти (ЕС) № 1093/2010 и (ЕС) № 648/2012 на Европейския парламент и на Съвета (ОВ L 173, 2014 г., стр. 190).
   
      (2)  Регламент (ЕС) № 575/2013 на Европейския парламент и на Съвета от 26 юни 2013 година относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 2013 г., стр. 1).
   
      (3)  Делегиран регламент (ЕС) 2015/63 на Комисията от 21 октомври 2014 година за допълване на Директива 2014/59/ЕС на Европейския парламент и на Съвета по отношение на предварителните вноски в механизмите за финансиране на преструктурирането (ОВ L 11, 2015 г., стр. 44).